**Uredba o pogojih in omejitvah za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja – osnutek (v javno obravnavo)**

**Št. zadeve:**

**007-59/2024/1 (EVA 2024-2560-0013)**

**Datum objave:**

**18.julij 2024**

**Rok za sprejem mnenj in pripomb:**

**18.avgust 2024**

**e-naslov za posredovanje mnenj in pripomb:**

gp.mnvp@gov.si

**Uredba o pogojih in omejitvah za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja – osnutek (v javno obravnavo)**

Obrazložitev

Uredba o je pripravljena na podlagi drugega odstavka 85. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE), ki določa, da pogoje in omejitve za izvajanje dejavnosti ali poseganje v prostor na poplavno ogroženem območju predpiše Vlada RS. Tako ta uredba določa pogoje in omejitve za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja.

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), ki jo nadomesti ta uredba.

Vsebinska obrazložitev predlaganih rešitev

Z uredbo se na novo uvaja pojem poplavne odpornosti. Uredba definira pojma poplavne in erozijske odpornosti kot prilagoditev obstoječih in načrtovanih objektov ter dejavnosti na negativne vplive poplav in z njimi povezane erozije, ob tem pa določa da je odpornost na vpliv 100-letne vode pri običajnih objektih in odpornost na vpliv 500-letne vode pri občutljivih objektih, ob upoštevanju dinamičnih rečnih procesov, ki spremljajo take poplavne dogodke. Vsi načrtovani objekti oz. ureditve na območjih, ogroženih zaradi poplav in z njimi povezane erozije celinskih voda in morja, morajo biti med gradnjo in uporabo poplavno in erozijsko odporni ob upoštevanju obremenitev, ki jim bodo izpostavljeni. Pri tem pa je pri določanju odpornosti treba upoštevati tudi vplive podnebnih sprememb.

Uredba tudi uvaja jasno strukturo predpisa oz. poseganja v prostor, ki se deli na prostorsko načrtovanje in izvajanja posegov. Za fazo študije variant prostorskih načrtov uredba določa le izdelavo strokovnih podlag in ne več kart razredov poplavne nevarnosti (hidrološko hidravličnih študij z vso predpisano vsebino). Uvaja se tudi območje izdelave kart poplavne nevarnosti in kart razredov poplavne nevarnosti, ki predstavljajo porečja ali dele porečja (kriterij celovitega upravljanja z vodami).

Z uredbo se zaostruje pogojevanje izvajanja ukrepov na način, da je potrebno izvesti oceno njihove izvedljivosti in opredeliti ter rezervirati površine za njihovo izvedbo. Uredba tudi uvaja ciljne hidrološke vrednosti varnosti (kriterij za poplavno varnost) za posamezne s prostorskimi akti določene rabe površin in objektov (namenske rabe prostora).

Ukrepov za zmanjševanje ogroženosti se ne deli več na celovite oziroma omilitvene in izravnalne. Predvideva se tudi možnost sodelovanja investitorja oz. pobudnika prostorskega načrta z DRSV pri skupnem načrtovanju in izvedbi ukrepov za zmanjšanje ogroženosti.

Uredba na novo opredeljuje tudi strokovno kvalifikacijo izdelovalcev kart nevarnosti kot jih opredeljuje pravilnik o metodologiji za njihovo izdelavo, uvaja možnost recenzije in ustanovitve komisije za presojo ogroženosti ter ustreznosti ukrepov.

Z uredbo se uvaja nov okvir za spremljanje izvajanja ukrepov za zmanjšanje poplavne ogroženosti. Do sedaj sistema poročanja s katerim bi spremljali izvajanje teh ukrepov ni bilo, ob odsotnosti poročanja o izvajanja ukrepov pa je bil posledično pomanjkljiv tudi nadzor nad izvajanjem ukrepov s strani pristojnega inšpektorata. (12. člen). Pravilniku, ki bo izdelan na podlagi tega člena bo sledila tudi sprememba Zakona o vodah in vsebinsko ustrezna uredba, ki bo postavila tudi jasno oblikovano zavezanost k poročanju.

Uredba z vidika povezanosti in koherentnosti zakonodaje vzpostavlja eksplicitno povezanost zakona o vodah in gradbenega zakona z vidika odgovornosti projektantov za odpornost objektov na poplave in erozijske procese. Do sedaj je ta povezanost bila preveč implicitna, kar je lahko vodilo do tega, da so bili standardi odpornosti posameznih objektov prenizki.

***K 1. členu:***

Uredba o je pripravljena na podlagi drugega odstavka 85. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE), ki določa, da pogoje in omejitve za izvajanje dejavnosti ali poseganje v prostor na poplavno ogroženem območju predpiše Vlada RS. Tako ta uredba določa pogoje in omejitve za poseganje v prostor ali izvajanje dejavnosti na območjih, ogroženih zaradi poplav in z njimi povezane erozije celinskih voda in morja.

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), ki jo nadomesti ta uredba.

***K 2. členu:***

Drugi člen uredbe določa cilje uredbe, in sicer, da so pogoji in omejitve iz te uredbe namenjeni zmanjševanju in preprečevanju povečanja poplavne in z njo povezane erozijske ogroženosti prebivalcev, gospodarskih dejavnosti, kulturne dediščine in okolja ob zagotovitvi poplavne in erozijske odpornosti. Z uredbo torej sledimo cilju zmanjševanja obstoječe poplavne ogroženosti in cilju preprečevanja obstoječe poplavne ogroženosti z vnašanjem dodatnega oz. novega škodnega potenciala na obstoječa poplavna območja. Ob tem pa je nujno treba upoštevati tudi vplive podnebnih sprememb.

Uredba prepoznava, da gre v obeh primerih zmanjševanja in preprečevanja poplavne ogroženosti za aktivnosti vezane na zdravje ljudi, kulturno dediščino, gospodarske dejavnosti in okolje, kar je skladno z Direktivo 2007/60/ES Evropskega parlamenta in Sveta z dne 23. oktobra 2007 o oceni in obvladovanju poplavne ogroženosti (UL L 288, 6.11.2007, str. 27.).

***K 3. členu:***

V tretjem členu uredbe so definirani oz. podrobneje pojasnjeni pojmi, ki se uporabljajo v uredbi. Izrazi, uporabljeni v tej uredbi, pomen katerih ni določen v prvem odstavku 3. člena uredbe, imajo pomen v skladu z zakonom, ki ureja graditev, in zakonom, ki ureja prostor.

***K 4. členu:***

Z uredbo se na novo uvaja pojem poplavne odpornosti. Uredba definira pojma poplavne in erozijske odpornosti kot prilagoditev obstoječih in načrtovanih objektov ter dejavnosti na negativne vplive poplav in z njimi povezane erozije, ob tem pa določa da je odpornost na vpliv 100-letne vode pri običajnih objektih in odpornost na vpliv 500-letne vode pri občutljivih objektih, ob upoštevanju dinamičnih rečnih procesov, ki spremljajo take poplavne dogodke. Vsi načrtovani objekti oz. ureditve na območjih, ogroženih zaradi poplav in z njimi povezane erozije celinskih voda in morja, morajo biti med gradnjo in uporabo poplavno in erozijsko odporni ob upoštevanju obremenitev, ki jim bodo izpostavljeni. Pri tem pa je pri določanju odpornosti treba upoštevati tudi vplive podnebnih sprememb.

***K 5. členu:***

S 5. členom uredbe se definira kdaj pride do nove določitve območij poplav. Karte razredov poplavne nevarnosti je torej treba pripraviti za vse vrste prostorskih izvedbenih aktov, za pridobitev gradbenega dovoljenja in za pridobitev vodnega soglasja na splošno, če se posega na območja, ki so izpostavljena poplavam v okviru zabeleženih poplavnih dogodkov, opozorilne karte poplav ali pa če to izhaja iz drugih razpoložljivih podatkov. Ne glede na to pa se v postopku izdaje vodnega soglasja lahko odloči tudi drugače. Podatke o določitvi območja poplav ali spremembi območja ali razreda nevarnosti na obdelanem območju mora pripravljavec prostorskega akta ali investitor gradbenega posega posredovati ministrstvu, pristojnemu za vode, ki jih potrdi in vpiše v vodni kataster. Ministrstvo lahko pred vpisom v vodni kataster karte tudi recenzira.

***K 6. členu:***

V 6. členu uredbe je določeno, da so pogoji in omejitve iz Priloge 1 vezani na razrede poplavne nevarnosti in na CC-SI klasifikacijo vrst objektov. Prav tako so glede na razred poplavne nevarnosti in ciljne vrednosti varstva pred poplavami določeni pogoji umeščanja pri prostorskem načrtovanju v Prilogi 2.

***K 7. členu:***

Uvaja se tudi območje izdelave kart poplavne nevarnosti in kart razredov poplavne nevarnosti, ki predstavljajo porečja ali dele porečja (kriterij celovitega upravljanja z vodami), določi pa jih ministrstvo v okviru podaje smernic.

***K 8. členu:***

Ukrepov za zmanjševanje ogroženosti se ne deli več na celovite oziroma omilitvene in izravnalne. Predvideva se tudi možnost sodelovanja investitorja oz. pobudnika prostorskega načrta z DRSV pri skupnem načrtovanju in izvedbi ukrepov za zmanjšanje ogroženosti.

***K 9. členu:***

Za fazo študije variant prostorskih načrtov uredba določa le izdelavo strokovnih podlag in ne več kart razredov poplavne nevarnosti (hidrološko hidravličnih študij z vso predpisano vsebino).

***K 10. členu:***

10. člen uredbe določa pogoje in omejitve pri načrtovanju in izvajanju posegov v prostor ter kako so le te določeni v Prilogi 1. Ne glede na določene oznake v Prilogi 1 je izvajanje posegov dovoljeno na obstoječih stavbnih zemljiščih v naseljih, na območjih srednje, majhne in preostale nevarnosti, če gre za izvajanje rekonstrukcije, manjše rekonstrukcije, vzdrževanja, spremembe namembnosti in prizidave na način, da se povečuje poplavna in s poplavami povezana erozijska odpornost objekta, ob pogoju, da se občutljivost objekta ne povečuje, poplavna nevarnost zunaj območja posega pa ne poslabšuje.

***K 11. členu:***

Uredba na novo opredeljuje tudi strokovno kvalifikacijo izdelovalcev kart nevarnosti kot jih opredeljuje pravilnik o metodologiji za njihovo izdelavo, uvaja možnost recenzije in ustanovitve komisije za presojo ogroženosti ter ustreznosti ukrepov.

***K 12. in 13. členu:***

Z uredbo se uvaja nov okvir za spremljanje izvajanja ukrepov za zmanjšanje poplavne ogroženosti. Do sedaj sistema poročanja s katerim bi spremljali izvajanje teh ukrepov ni bilo, ob odsotnosti poročanja o izvajanja ukrepov pa je bil posledično pomanjkljiv tudi nadzor nad izvajanjem ukrepov s strani pristojnega inšpektorata. (12. člen). Pravilniku, ki bo izdelan na podlagi tega člena bo sledila tudi sprememba Zakona o vodah in vsebinsko ustrezna uredba, ki bo postavila tudi jasno oblikovano zavezanost k poročanju.

***K 14. členu:***

S 14. členom uredbe je določeno, da se v postopkih, začetih pred uveljavitvijo te uredbe, uporabljajo določbe Uredbe o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), razen če so določbe te uredbe za investitorja ugodnejše.

***K 15. členu:***

Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), ki jo nadomesti ta uredba.

***K 16. členu:***

Ta uredba začne veljati naslednji dan po objavi v Uradnem listu Republike Slovenije.

**PRILOGA:**

UREDBA

o pogojih in omejitvah za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja

I. SPLOŠNE DOLOČBE

1. člen

(vsebina)

Ta uredba določa pogoje in omejitve za poseganje v prostor in izvajanje dejavnosti na območjih, ogroženih zaradi poplav in z njimi povezane erozije celinskih voda in morja.

2. člen

(cilji)

Pogoji in omejitve iz te uredbe so ob upoštevanju vpliva podnebnih sprememb namenjeni zmanjševanju in preprečevanju povečanja poplavne in z njo povezane erozijske ogroženosti ljudi, gospodarskih dejavnosti, kulturne dediščine in okolja ob upoštevanju poplavne in erozijske odpornosti.

3. člen

(pojmi)

1. Pojmi, uporabljeni v tej uredbi, imajo naslednji pomen:
2. poplavna in z njo povezana erozijska ogroženost je kombinacija verjetnosti nastopa poplavnega dogodka in morebitnih, s poplavo povezanih škodljivih posledic za človeka, okolje, gospodarske dejavnosti in kulturno dediščino;
3. običajni objekti so objekti, ki niso občutljivi objekti;
4. občutljivi objekti so objekti, ki imajo zaradi poplav in z njo povezane erozije lahko velike posredne in neposredne škodne posledice. Med občutljive objekte štejemo objekte, v katerih se zadržujejo otroci, starostniki, invalidi, bolniki oz. druge ranljive skupine ljudi, zaradi česar je otežena evakuacija v primeru izrednih naravnih dogodkov (npr. bolnišnice, zdravilišča, vrtci, šole, domovi starostnikov, podzemne garažne hiše), nadalje objekti, znotraj katerih lahko nastanejo izjemne materialne škode ali druge za družbo pomembne škode (npr. knjižnice, muzeji, arhivi), objekte, ki so pomembni za delovanje države (policija, vojska, gasilci ter druge dejavnosti povezane z zaščito in reševanjem), ali objekti, katerih poškodbe ali prekinitev obratovanja lahko povzroči velike posredne gospodarske škode (npr. pomembne transportne poti in telekomunikacijski vodi, pomembne objekte vodne infrastrukture). Občutljivi objekti so v prilogi 1 označeni z »\*«;
5. obrati in naprave ter vrste dejavnosti, ki povzročajo onesnaženje večjega obsega, so tiste, za obratovanje katerih je potrebno po predpisih o varstvu okolja pridobiti okoljevarstveno dovoljenje oziroma so uvrščeni med obrate tveganja za okolje, ter tisti obrati, za katere je po predpisih o naravnih in drugih nesrečah potrebno izdelati oceno ogroženosti ter načrt zaščite in reševanja;
6. naselje je območje obstoječega naselja, ki obsega zemljišča, pozidana s stanovanjskimi in drugimi stavbami ter gradbeno-inženirskimi objekti in pripadajočimi površinami, potrebnimi za njihovo uporabo, ter javne površine. Naselje tvori skupina najmanj desetih stanovanjskih stavb;
7. poplavna in z njo povezana erozijska ogroženost sodi med posebne funkcionalne in okoljske lastnosti objektov;
8. prostorska ureditev je načrtovana razmestitev dejavnosti in objektov na določenem območju;

urejanje prostora obsega prostorsko načrtovanje, postopek umeščanja, podrobnejšega načrtovanja in dovoljevanja prostorskih ureditev in izvajanje posegov v prostor

1. namenska raba prostora je s prostorskimi akti določena raba površin in objektov, ki ob upoštevanju pretežnosti in prepletanja dopustnih dejavnosti določa namen, za katerega se lahko te uporabljajo;
2. izvajanje posegov je izvajanje gradbenih in negradbenih posegov.
3. Izrazi, uporabljeni v tej uredbi, pomen katerih ni določen v prejšnjem odstavku, imajo pomen v skladu z zakonom, ki ureja graditev, in zakonom, ki ureja prostor.
4. V nadaljevanju uredbe se pod »poplavno in z njo povezano erozijsko« nevarnost, ogroženost in odpornost poenoteno uporablja izraz »poplavna« nevarnost, ogroženost in odpornost.

**4. člen**

**(poplavna odpornost)**

(1) Poplavna odpornost je prilagoditev obstoječih in načrtovanih objektov ter dejavnosti na negativne vplive poplav in z njimi povezane erozije.

(2) Poplavna odpornost je odpornost na vpliv 100-letne vode pri običajnih objektih in odpornost na vpliv 500-letne vode pri občutljivih objektih, ob upoštevanju rečnih procesov, ki spremljajo take poplavne dogodke.

(3) Vsi objekti oz. ureditve na območjih, ogroženih zaradi poplav, morajo biti načrtovani tako, da bodo med gradnjo in uporabo poplavno odporni ob upoštevanju obremenitev, ki jim bodo izpostavljeni.

(4) Pri zagotavljanju poplavne je treba upoštevati tudi vplive podnebnih sprememb.

(5) Poplavna odpornost je ena od bistvenih lastnosti objektov v sklopu posebne funkcionalne in okoljske lastnosti objektov.

5. člen

(določitev območij poplav)

 (1) Če območja in pripadajoči razredi poplavne nevarnosti v skladu s predpisom o metodologiji za določanje območij, ogroženih zaradi poplav, in način razvrščanja zemljišč v razrede ogroženosti niso določeni, iz podatkov o poplavnih dogodkih ali iz opozorilne karte poplav ali pa iz drugih podatkov pa izhaja, da je območje izpostavljeno poplavam, je za izdelavo vseh vrst prostorskih izvedbenih aktov, za pridobitev gradbenega dovoljenja in pridobitev vodnega soglasja treba pripraviti karte razredov poplavne nevarnosti, razen če se v postopku pridobivanja vodnega mnenja ali soglasja ne odloči drugače.

 (2) Podatke o območju poplav ali spremembi območja s pripadajočimi kartami poplavne nevarnosti na obdelanem območju se posreduje ministrstvu, pristojnemu za vode, ki jih po potrditvi vpiše v vodni kataster. Ministrstvo lahko pred vpisom v vodni kataster karte tudi recenzira in po potrebi uskladi z že objavljenimi kartami v vodnem katastru.

II. POGOJI IN OMEJITVE ZA NAČRTOVANJE PROSTORSKIH UREDITEV IN POSEGANJE V PROSTOR NA OBMOČJIH OGROŽENIH ZARADI POPLAV IN Z NJIMI POVEZANE EROZIJE CELINSKIH VODA IN MORJA

**6. člen**

**(pogoji in omejitve za posege v prostor in prostorske ureditve)**

1. V prilogi 1 te uredbe so določeni pogoji in omejitve za posege v prostor glede na CC-SI klasifikacijo vrst objektov, ki imajo lahko vpliv na cilje za zmanjševanje poplavne ogroženosti.
2. Pogoji in omejitve v prilogi 1 so določeni glede na razred poplavne nevarnosti.
3. V prilogi 2 te uredbe so določeni pogoji in omejitve, ki se upoštevajo pri prostorskem načrtovanju in prostorskem umeščanju v zvezi s cilji za zmanjševanje poplavne ogroženosti.
4. Pogoji in omejitve v prilogi 2 so določeni glede na razred poplavne nevarnosti in ciljne vrednosti varstva pred poplavami.

7. člen

(območje priprave kart poplavne nevarnosti)

(1) Območje priprave kart poplavne nevarnosti ob načrtovanju prostorskih ureditev praviloma določi ministrstvo, pristojno za vode, v sklopu izdaje smernic oziroma projektnih pogojev ob upoštevanju kriterijev celovitega upravljanja z vodami.

(2) Karte razredov poplavne nevarnosti se izdelajo za območje priprave kart poplavne nevarnosti.

8. člen

(načrtovanje prostorskih ureditev)

 (1) Načrtovanje prostorskih ureditev na območjih poplav, kjer že obstajajo elementi ogroženosti, mora upoštevati pogoje in omejitve iz uredbe, pri tem pa zagotoviti tudi, da se z načrtovanjem prostorskih ureditev ne poveča obstoječa poplavna ogroženost na območju, kjer vpliv načrtovane prostorske ureditve obstaja. Izvedbo ukrepov, s katerimi se prepreči, da se ne poveča obstoječa ogroženost, je treba zaključiti do izvedbe načrtovanih prostorskih ureditev.

(2) Na območju poplavne nevarnosti, kjer še ni elementov ogroženosti, je treba skupaj z načrtovanjem prostorske ureditve, ki bi lahko povzročila ogroženost ali bila sama ogrožena, ob upoštevanju pogojev in omejitev iz te uredbe načrtovati in zagotoviti tudi izvedbo ukrepov za zmanjševanje poplavne ogroženosti.

(3) Pobudnik prostorske ureditve ob načrtovanju prostorske ureditve ob upoštevanju programskih dokumentov na področju upravljanja z vodami lahko vključi tudi ministrstvo, pristojno za vode, da skupaj načrtujeta prostorske ureditve za zmanjševanje poplavne ogroženosti načrtovanih prostorskih ureditev.

9. člen

(študije variant prostorskih ureditev )

Za potrebe študij variant prostorskih ureditev se za prikaz posledic vplivov variantnih ureditev na poplavno ogroženost pripravijo strokovne podlage, ki praviloma upoštevajo obstoječe, že izdelane karte razredov poplavne nevarnosti, karte preteklih poplavnih dogodkov, opozorilno karto poplav in druge razpoložljive podatkovne vire.

10. člen

(pogoji in omejitve za načrtovanje in izvajanje posegov v prostor)

 (1) Na območjih poplav je izvajanje posegov iz priloge 1 te uredbe, označenih z oznako »+«, dovoljeno z upoštevanjem pogojev iz vodnega mnenja ali soglasja.

(2) Na območjih poplav je izvajanje posegov iz priloge 1 te uredbe, označenih z oznako »–«, prepovedano.

(3) Ne glede na prejšnji odstavek je izvajanje posegov iz prejšnjega odstavka dovoljeno na obstoječih stavbnih zemljiščih v naseljih, na območjih srednje, majhne in preostale nevarnosti, če gre za izvajanje rekonstrukcije, manjše rekonstrukcije, vzdrževanja, spremembe namembnosti in prizidave na način, da se povečuje poplavna in s poplavami povezana erozijska odpornost objekta, ob pogoju, da se občutljivost objekta ne povečuje, poplavna nevarnost zunaj območja posega pa ne poslabšuje.

(4) Na območjih poplav je izvajanje posegov iz priloge 1 te uredbe, označenih z oznako »1«, dovoljeno na območju stavbnih zemljišč v naseljih, kadar je mogoče z izvedenimi ukrepi in v skladu s pogoji iz vodnega mnenja ali soglasja zagotoviti, da vpliv posegov ni bistven.

(5) Na območjih poplav je izvajanje posegov iz priloge 1 te uredbe, označenih z oznako »2«, dovoljeno, če je mogoče z izvedenimi ukrepi in v skladu z zahtevami vodnega mnenja ali soglasja zagotoviti, da vpliv posegov ni bistven.

**11. člen**

**(izdelovanje kart poplavne nevarnosti)**

1. Načrtovanje in izvajanje posegov v prostor po tej uredbi se izvaja glede na karte razredov poplavne nevarnosti, ki jih opredeljuje pravilnik o metodologiji za določanje območij, ogroženih zaradi poplav, ter o načinu razvrščanja zemljišč v razrede.
2. Karte razredov poplavne nevarnosti lahko izdela le pooblaščeni inženir s področja gradbeništva in ima ustrezne strokovne izkušnje na področju hidrologije in hidravlike.

**12. člen**

**(spremljanje izvajanja ukrepov za zmanjšanje ogroženosti)**

1. Lastnik oziroma upravljalec objekta ali dela objekta, ki je namenjen izvajanju ukrepov za zmanjšanje ogroženosti enkrat letno poroča o vzdrževanju in delovanju ukrepa. Zavezanost za poročanje traja ves čas obstoja objekta za katerega je bil opredeljen ukrep za zmanjševanje poplavne ogroženosti.
2. Minister pristojen za vode v roku enega leta po uveljavitvi spremembe uredbe pripravi pravilnik za poročanje o izvajanju ukrepov za zmanjševanje poplavne ogroženosti ter informacijski sistem za izvajanje poročanja.
3. Nadzor nad izvajanjem ukrepov za zmanjšanje ogroženosti izvaja inšpektor pristojen za vode.

**13. člen:**

**(komisija za presojo poplavne ogroženosti ter ustreznosti ukrepov za zmanjšanje ogroženosti)**

1. V primeru umeščanja v prostor in izvajanja ukrepov za zmanjšanje ogroženosti, za katere katerakoli stranka v postopku presodi, da zaradi svoje kompleksnost potrebujejo presojo vpliva na poplavno ogroženost ali dodatno presojo ustreznosti ukrepov, minister pristojen za vode oblikuje komisijo za presojo ustreznosti predlagane rešitve.
2. Komisijo sestavljajo člani, ki predstavljajo interese državnih organov ter strokovnjaki z izkušnjami na področju zmanjševanja poplavne ogroženosti.
3. Postopkovnik komisije objavi minister pristojen za vode v roku enega meseca po uveljavitvi te uredbe.

III. PREHODNI IN KONČNA DOLOČBA

14. člen

(dokončanje postopkov)

V postopkih, začetih pred uveljavitvijo te uredbe, se uporabljajo določbe Uredbe o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20), razen če so določbe te uredbe za investitorja ugodnejše.

15. člen

(prenehanje veljavnosti)

 Z dnem uveljavitve te uredbe preneha veljati Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS, št. 89/08 in 49/20)

16. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-59/2024

Ljubljana,

EVA 2024-2560-0013

Vlada Republike Slovenije

 dr. Robert Golob

 predsednik

**PRILOGA 1**

|  |  |  |
| --- | --- | --- |
| Klasifikacija vrst objektov (CC-SI) | Občut. objekti | Pogoji in omejitveRazred nevarnosti |
|  |  | Velika | Srednja | Majhna | Preostala |
| 1 STAVBE |  |  |  |  |  |
| 11 Stanovanjske stavbe |  |  |  |  |  |
| 111 Enostanovanjske stavbe |  |  |  |  |  |
| 11100 Enostanovanjske stavbe |  | - | 1 | + | + |
| 112 Večstanovanjske stavbe |  |  |  |  |  |
| 1121 Dvostanovanjske stavbe |  |  |  |  |  |
| 11210 Dvostanovanjske stavbe |  | - | 1 | + | + |
| 1122 Tri in večstanovanjske stavbe |  |  |  |  |  |
| 11220 Tri- in večstanovanjske stavbe |  | - | 1 | + | + |
| 113 Stanovanjske stavbe za posebne družbene skupine |  |  |  |  |  |
| 1130 Stanovanjske stavbe za posebne družbene skupine |  |  |  |  |  |
| 11301 Stanovanjske stavbe z oskrbovanimi stanovanji | \* | - | - | 1 | + |
| 11302 Stanovanjske stavbe za druge posebne družbene skupine | \* | - | - | 1 | + |
| 12 Nestanovanjske stavbe |  |  |  |  |  |
| 121 Gostinske stavbe |  |  |  |  |  |
| 1211 Hotelske in podobne gostinske stavbe |  |  |  |  |  |
| 12111 Hotelske in podobne stavbe za kratkotrajno nastanitev |  | - | - | 1 | + |
| 12112 Gostilne, restavracije in točilnice |  | - | - | 1 | + |
| 1212 Druge gostinske stavbe za kratkotrajno nastanitev |  |  |  |  |  |
| 12121 Druge gostinske stavbe za kratkotrajno nastanitev |  | - | - | 1 | + |
| 12122 Stavbe za kratkotrajno nastanitev na drevesu |  | - | - | - | + |
| 122 Poslovne in upravne stavbe |  |  |  |  |  |
| 1220 Poslovne in upravne stavbe |  |  |  |  |  |
| 12201 Stavbe javne uprave | \* | - | - | 1 | + |
| 12202 Stavbe bank, pošt, zavarovalnic | \* | - | - | 1 | + |
| 12203 Druge poslovne stavbe |  | - | - | 1 | + |
| 12204 Konferenčne in kongresne stavbe | \* | - | - | 1 | + |
| 123 Trgovske stavbe in stavbe za storitvene dejavnosti |  |  |  |  |  |
| 1230 Trgovske stavbe in stavbe za storitvene dejavnosti |  |  |  |  |  |
| 12301 Trgovske stavbe |  | - | - | 1 | + |
| 12302 Sejemske dvorane, razstavišča |  | - | - | 1- | + |
| 12303 Oskrbne postaje (bencinske črpalke, vodikove in električne polnilnice, fotovoltaika, vetrnice, ipd.) | \* | - | - | - | + |
| 12304 Stavbe za storitvene dejavnosti |  | - | - | 1 | + |
| 124 Stavbe za promet in stavbe za izvajanje komunikacij |  |  |  |  |  |
| 1241 Postajna poslopja, terminali, stavbe za izvajanje komunikacij ter z njimi povezane stavbe |  |  |  |  |  |
| 12410 Postajna poslopja, terminali, stavbe za izvajanje komunikacij ter z njimi povezane stavbe | \* | - | - | 1 | + |
| 1242 Garažne stavbe |  |  |  |  |  |
| 12420 Garažne stavbe |  | - | 1 |  + | + |
| 12420 Garažne stavbe - podzemne garaže  | \* | - | - | - | + |
| 125 Industrijske in skladiščne stavbe |  |  |  |  |  |
| 1251 Industrijske stavbe |  |  |  |  |  |
| 12510 Industrijske stavbe |  |  |  |  |  |
| Industrijske stavbe |  | - | - | 1 | + |
| Stavbe za predelavo kmetijskih proizvodov |  | - | - | 1 | + |
| 1252 Rezervoarji, silosi in skladiščne stavbe |  |  |  |  |  |
| 12520 Rezervoarji, silosi in skladiščne stavbe |  |  |  |  |  |
| skladiščne stavbe |  | - | - | 1 | + |
| rezervoarji in cisterne za vodo in druge tekočine |  | - | - | 1 | + |
| rezervoarji za nafto in plin | \* | - | - | - | +  |
| stolpni silosi za suhe snovi |  | - | - | + | + |
| 126 Stavbe splošnega družbenega pomena |  |  |  |  |  |
| 1261 Stavbe za kulturo in razvedrilo |  |  |  |  |  |
| 12610 Stavbe za kulturo in razvedrilo |  |  |  |  |  |
| kinodvorane, koncertne dvorane, operne hiše, gledališča, dvorane za družabne prireditve | \* | - | - | 1 | + |
| paviljoni in stavbe za živali in rastline v živalskih in botaničnih vrtovih |  | - | - | - | + |
| 1262 Muzeji, arhivi in knjižnice |  |  |  |  |  |
| 12620 Muzeji, arhivi in knjižnice | \* | - | - | - | + |
| 1263 Stavbe za izobraževanje in znanstvenoraziskovalno delo |  |  |  |  |  |
| 12630 Stavbe za izobraževanje in znanstvenoraziskovalno delo | \* | - | 1 | + | + |
| 1264 Stavbe za zdravstveno oskrbo |  |  |  |  |  |
| 12640 Stavbe za zdravstveno oskrbo | \* | - | - | - | - |
| 1265 Stavbe za šport |  |  |  |  |  |
| 12650 Stavbe za šport |  | - | 1 | + | + |
| 127 Druge nestanovanjske stavbe |  |  |  |  |  |
| 1271 Nestanovanjske kmetijske stavbe |  |  |  |  |  |
| 12711 Stavbe za rastlinsko pridelavo |  | - | - | + | + |
| 12712 Stavbe za rejo živali |  | - | - | 1 | + |
| 12713 Stavbe za skladiščenje pridelka |  | - | - | 1 | + |
| 12714 Druge nestanovanjske kmetijske stavbe |  | - | - | 1 | + |
| 1272 Obredne stavbe |  |  |  |  |  |
| 12721 Stavbe za opravljanje verskih obredov | \* | - | - | 1 | + |
| 12722 Pokopališke stavbe |  | - | - | 1 | + |
| 1273 Kulturna dediščina, ki se ne uporablja za druge namene |  |  |  |  |  |
| 12730 Kulturna dediščina, ki se ne uporablja za druge namene |  | 2 | 2 | 2 | + |
| 1274 Druge stavbe, ki niso uvrščene drugje |  |  |  |  |  |
| 12741 Vojašnice in stavbe za nastanitev policistov | \* | - | - | - | - |
| 12742 Stavbe sil za zaščito, reševanje in pomoč, gasilski domovi | \* | - | - | - | 2 |
| 12743 Zaklonišča | \* | - | - | - | + |
| 12744 Sanitarije |  | - | - | + | + |
| 12745 Stavbe za funkcionalno dopolnitev |  | - | - | + | + |
| 12746 Druge stavbe, ki niso uvrščene drugje |  | - | 2 | 2 | + |
| 2 GRADBENI INŽENIRSKI OBJEKTI |  |  |  |  |  |
| 21 Objekti prometne infrastrukture |  |  |  |  |  |
| 211 Ceste |  |  |  |  |  |
| 2111 Avtoceste, hitre ceste, glavne ceste in regionalne ceste |  |  |  |  |  |
| 21111 Avtoceste, hitre ceste in glavne ceste (daljinske ceste) |  |  |  |  |  |
| avtoceste (AC), hitre ceste (HC), glavne ceste I. in II. reda (G1, G2), prometne površine zunaj vozišča, počivališča, parkirišča, avtobusna postajališča, obračališča, servisne površine | AC/HC\* | 2 | 2 | + | + |
| 21112 Regionalne ceste |  |  |  |  |  |
| regionalne ceste I., II. in III. reda (R1, R2, R3) |  | 2 | 2 | + | + |
| prometne površine zunaj vozišča, počivališča, parkirišča, avtobusna postajališča, obračališča, servisne površine |  | 2 | 2 | + | + |
| 2112 Lokalne ceste in javne poti, nekategorizirane ceste in gozdne ceste |  |  |  |  |  |
| 21121 Lokalne ceste in javne poti, nekategorizirane ceste in gozdne ceste |  |  |  |  |  |
| ceste, ulice in poti |  | 2 | 2 | + | + |
| prometne površine zunaj vozišča in servisne prometne površine |  | 2 | 2 | + | + |
| gozdne ceste, pešpoti, kolesarske poti in jahalne steze |  | 2 | 2 | + | + |
| gozdne vlake |  | 2 | 2 | + | + |
| 21122 Parkirišča izven vozišča in parkirišča ter počivališča za kamperje |  | - | - | 2 | 2 |
| 212 Železniške proge in žičniške naprave |  |  |  |  |  |
| 2121 Glavne in regionalne železniške proge |  |  |  |  |  |
| 21210 Glavne in regionalne železniške proge | \* | 2 | 2 | + | + |
| 2122 Mestne železniške proge |  |  |  |  |  |
| 21220 Mestne železniške proge |  | 2 | 2 | + | + |
| 213 Letališke steze |  |  |  |  |  |
| 2130 Letališke steze |  |  |  |  |  |
| 21301 Letališke steze in ploščadi |  |  |  |  |  |
| vzletno-pristajalne in vozne letališke steze, heliporti, letališke ploščadi |  | 2 | 2 | + | + |
| objekti za zagotavljanje zemeljskega transporta in notranjih prometnih tokov |  |  2 | 2 | 2 | + |
| 21302 Letalski radio-navigacijski objekti | \* | 2 | 2 | 2 | + |
| 214 Mostovi, viadukti, predori in podhodi |  |  |  |  |  |
| 2141 Mostovi in viadukti |  |  |  |  |  |
| 21410 Mostovi, viadukti, nadvozi, nadhodi |  | 2 | 2 | + | + |
| 2142 Predori in podhodi |  |  |  |  |  |
| 21421 Predori | \* | 2 | 2 | 2 | + |
| 21422 Podhodi |  | 2 | 2 | 2 | + |
| 21423 Pokriti vkopi in galerije | \* | 2 | 2 | 2 | + |
| 215 Pristanišča, plovbne poti, pregrade in jezovi ter drugi vodni objekti |  |  |  |  |  |
| 2151 Pristanišča in plovbne poti |  |  |  |  |  |
| 21510 Pristanišča in plovbne pot |  | 2 | 2 | 2 | + |
| 2152 Jezovi, vodne pregrade in drugi vodni objekti |  |  |  |  |  |
| 21520 Jezovi, vodne pregrade in drugi vodni objekti |  |  |  |  |  |
| jezovi, pragovi, drče, pregrade |  | + | + | + | + |
| vkopani zadrževalniki in podobni objekti za akumulacijo vode |  | + | + | + | + |
| zadrževalniki za akumulacijo vode za namakanje kmetijskih zemljišč |  | + | + | + | + |
| objekti za zaščito rečnih in morskih bregov in ureditev strug |  | + | + | + | + |
| nasipi in podobni objekti za zaščito pred poplavami |  | + | + | + | + |
| 2153 Sistem za namakanje in osuševanje, akvadukti |  |  |  |  |  |
| 21530 Sistem za namakanje in osuševanje, akvadukti |  | 2 | 2 | + | + |
| 22 Cevovodi, komunikacijska omrežja in elektroenergetski vodi |  |  |  |  |  |
| 221 Daljinski cevovodi, daljinska (hrbtenična) komunikacijska omrežja in daljinski (prenosni) elektroenergetski vodi |  |  |  |  |  |
| 2211 Naftovodi in daljinski (prenosni) plinovodi |  |  |  |  |  |
| 22110 Naftovodi in daljinski (prenosni) plinovodi | \* | 2 | 2 | + | + |
| 2212 Daljinski (transportni) vodovodi |  |  |  |  |  |
| 22121 Daljinski (transportni) vodovodi | \* | 2 | 2 | + | + |
| 22122 Objekti za črpanje, filtriranje in zajem vode |  |  2 | 2 | + | + |
| 2213 Daljinsko (hrbtenično) komunikacijsko omrežje |  |  |  |  |  |
| 22130 Daljinsko (hrbtenično) komunikacijsko omrežje | \* | 2 | 2 | + | + |
| 2214 Daljinski (prenosni) elektroenergetski vodi |  |  |  |  |  |
| 22140 Daljinski (prenosni) elektroenergetski vodi | \* | 2 | 2 | + | + |
| 222 Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja |  |  |  |  |  |
| 2221 Lokalni (distribucijski) plinovodi |  |  |  |  |  |
| 22210 Lokalni (distribucijski) plinovodi |  | 2 | 2 | + | + |
| 2222 Lokalni cevovodi |  |  |  |  |  |
| 22221 Lokalni vodovodi za pitno vodo in cevovodi za tehnološko vodo |  |  |  |  |  |
| distribucijski cevovodi za pitno vodo, cevovodi za tehnološko vodo |  | 2 | 2 | + | + |
| omrežje in naprave za preprečevanje požara (hidrantno omrežje) |  | 2 | 2 | + | + |
| 22222 Lokalni cevovodi za toplo vodo, paro in stisnjen zrak |  |  |  |  |  |
| toplarne in kotlovnice |  | 2 | 2 | + | + |
| razdelilno omrežje za dovod tople in vroče vode |  | 2 | 2 | + | + |
| lokalni cevovodi za dobavo stisnjenega zraka |  | 2 | 2 | + | + |
| 22223 Vodni stolpi in vodnjaki |  |  |  |  |  |
| vodni stolpi |  | 2 | 2 | + | + |
| arteški in drugi vodnjaki ter vrtine za namakanje |  | 2 | 2 | + | + |
| vodohrani |  | 2 | 2 | + | + |
| 2223 Cevovodi za odpadno vodo |  |  |  |  |  |
| 22231 Cevovodi za odpadno vodo (kanalizacija) |  | 2 | 2 | + | + |
| 22232 Čistilne naprave |  | - | - | 2 | + |
| 2224 Lokalni (distribucijski) elektroenergetski vodi in lokalna (dostopovna) komunikacijska omrežja |  |  |  |  |  |
| 22241 Lokalni (distribucijski) elektroenergetski vodi |  | 2 | 2 | + | + |
| 22242 Lokalna (dostopovna) komunikacijska omrežja |  | 2 | 2 | + | + |
| 23 Industrijski kompleksi |  |  |  |  |  |
| 230 Industrijski kompleksi |  |  |  |  |  |
| 2301 Objekti za pridobivanje in izkoriščanje mineralnih surovin |  |  |  |  |  |
| 23010 Objekti za pridobivanje in izkoriščanje mineralnih surovin |  |  |  |  |  |
| rudarski objekti za pridobivanje in izkoriščanje, bogatenje in skladiščenje mineralnih surovin, kot so rudarski postroj in rudarska infrastruktura |  | 2 | 2 | + | + |
| objekti za proizvodnjo mavca, cementa, opeke, strešnikov in podobno, betonarne |  | 2 | 2 | + | + |
| 23029 Elektrarne in drugi energetski objekti |  |  |  |  |  |
| 23021 Elektrarne in drugi energetski objekti |  | 2 | 2 | + | 2 |
| 23022 Hranilniki električne energije |  | - | - | - | 2 |
| 2303 Objekti kemične industrije |  |  |  |  |  |
| 23030 Objekti kemične industrije | \* | - | - | - | 2 |
| 2304 Objekti industrije, ki niso uvrščeni drugje |  |  |  |  |  |
| 23040 Objekti industrije, ki niso uvrščeni drugje |  | - | - | 2 | + |
| 24 Drugi gradbeni inženirski objekti |  |  |  |  |  |
| 241 Objekti za šport, rekreacijo in prosti čas |  |  |  |  |  |
| 2411 Športna igrišča |  |  |  |  |  |
| 24110 Športna igrišča |  | 2 | 2 | + | + |
| 2412 Drugi objekti za šport, rekreacijo in prosti čas |  |  |  |  |  |
| 24121 Marine |  |  |  |  |  |
| športna pristanišča in marine |  | 2 | 2 | 2 | + |
| 24122 Drugi gradbeni inženirski objekti za šport, rekreacijo in prosti čas |  |  |  |  |  |
| otroška in druga javna igrišča, igrišča za golf, konjeniški centri, javni in urbani vrtovi, parki, trgi, živalski in botanični vrtov |  | - | 2 | 2 | + |
| zabaviščni, adrenalinski in plezalni parki |  | - | 2 | 2 | + |
| urejena naravna kopališča, smučišča na vodi, kajakaške proge na divjih vodah |  | 2 | 2 | 2 | + |
| kampi |  | - | - | 2 |  + |
| vzletišča |  | 2 | 2 | 2 | + |
| smučišča |  | 2 | 2 | 2 | + |
| skakalnice |  | 2 | 2 | 2 | + |
| žičniške naprave |  | 2 | 2 | 2 | + |
| razgledne ploščadi, opazovalnice in odprti grajeni prostori na drevesu |  | 2 | 2 | 2 | + |
| bazen za kopanje |  | 2 | 2 | -2 | + |
| 242 Drugi gradbeni inženirski objekti |  |  |  |  |  |
| 2420 Drugi gradbeni inženirski objekti |  |  |  |  |  |
| 24201 Obrambni objekti |  | - | - | 2 | + |
| 24202 Drugi kmetijski gradbeni inženirski objekti |  |  |  |  |  |
| ribogojnice |  | - | 2 | 2 | + |
| koritasti silosi |  | - | 2 | 2 | + |
| zbiralniki gnojnice in gnojevke |  | - | 2 | 2 | + |
| gnojišča, napajalna korita, krmišča |  | - | 2 | 2 | + |
| visoke preže |  | - | 2 | 2 | + |
| 24203 Objekti za ravnanje z odpadki |  |  |  |  |  |
| odprta skladišča odpadkov, površine za obdelavo odpadkov | \* | - | - | - | 2 |
| odlagališča odpadkov in radioaktivnih odpadkov | \* | - | - | - | 2 |
| 24204 Pokopališča |  | - | - | + | + |
| 24205 Objekti za preprečitev zdrsa in ograditev |  |  |  |  |  |
| ograje |  | - | + | + | + |
| zaščitne ograje na igriščih |  | - | + | + | + |
| oporni zidovi |  | + | + | + | + |
| objekti za zadrževanje plazov |  | + | + | + | + |
| 24206 Odprta skladišča in odprte prodajne površine |  | - | - | 2 | + |
| 24207 Nepokrita prezentirana arheološka najdišča in ruševine |  | 2 | 2 | 2 | + |
| 24208 Drugi gradbeni inženirski objekti, ki niso uvrščeni drugje |  | - | 2 | 2 | + |

 **PRILOGA 2**

**2.1 Umeščanje v prostor - namenska raba**

|  |  |  |  |  |
| --- | --- | --- | --- | --- |
| Klasifikacija namenske rabe prostora  |  | Pogoji in omejitveRazred nevarnosti | Komentar | Ciljne vrednosti varstva |
|  |  | Velika | Srednja | Majhna | Preostala |  |  |
| območja stanovanj |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo.  | Q100; RCP4.5; 2100; +0,5 m |
| območja centralnih dejavnosti |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. | Q100; RCP4.5; 2100; +0,7 m |
| območja proizvodnih dejavnosti |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. | Q100; RCP4.5; 2100; +0,5 m(preveriti tudi eventualna okoljska in druga tveganja glede na specifično dejavnost – industrija) |
| posebna območja |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. | Q100; RCP4.5; 2100; +0,5 m(preveriti tudi eventualna okoljska in druga tveganja glede na specifično dejavnost) |
| območja zelenih površin |  |  | P | P | P | Območja zelenih površin v splošnem predstavljajo del modro-zelene infrastrukture in so v smislu kombinirane namenske rabe namenjene zadrževanju voda. Kot takšne se ne varujejo pred škodljivim delovanjem voda.  | Ni standarda varstva |
| območja in omrežja prometne infrastrukture |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti in rezervirati površine za njihovo izvedbo. Poseben poudarek na zasebnih dostopih (cestah) , gozdnih cestah… | Glede na kategorizacijo prometne infrastrukture (pravilniki oblikovani na strani ministrstva za infrastrukturo za specifično infrastrukturo – ceste, železnice, žičnice, letališča…)  |
| območja komunikacijske infrastrukture |  |  | P | P | P | Vodi komunikacijske infrastruktura se lahko umeščajo v vse razrede poplavne nevarnosti. Omejitve in omilitveni ukrepi veljajo za erozijsko nevarnost, plazljivost in plazovitost. Za ključne objekte (ne telekom. vodi, ampak objekti npr. razdelilniki, stikališča, serverji) veljajo izredno visoki ciljni standardi varstva (tudi varstvo pred poplavami, ki jih lahko povzroči odpoved (ali napaka) delovanja vodne infrastrukture ali drugih objektov in naprav (npr. porušitev pregrade, vodni udar in podobno) (tehnične poplave). Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. | Glede na tip komunikacijske infrastrukture  |
| območja energetske infrastrukture |  |  | P | P | P | Vodi energetske infrastrukture se lahko umeščajo v vse razrede poplavne nevarnosti. Omejitve in omilitveni ukrepi veljajo za erozijsko nevarnosti, plazljivost in plazovitost. Za ključne objekte kot so transformatorji, proizvodnja, stikališča in podobno veljajo izredno visoki ciljni standardi varstva (tudi varstvo pred poplavami, ki jih lahko povzroči odpoved (ali napaka) delovanja vodne infrastrukture ali drugih objektov in naprav (npr. porušitev pregrade, vodni udar in podobno) (tehnične poplave). Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. | Glede na tip energetske infrastrukture |
| območja okoljske infrastrukture |  |  | P | P | P | Okoljske infrastrukture se lahko umeščajo v vse razrede poplavne nevarnosti. Omejitve in omilitveni ukrepi veljajo za erozijsko nevarnosti, plazljivost in plazovitost. Za ključne objekte kot čistilne naprave, črpališča, vodohrani in podobno veljajo izredno visoki ciljni standardi varstva (tudi varstvo pred tehničnimi poplavami).Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. |  |
| območja za potrebe obrambe v naselju |  |  | P | P | P | Objekti in naprave za potrebe obrambe v naselju se lahko umeščajo v vse razrede poplavne nevarnosti. Pogoje opredeli ministrstvo pristojno za obrambo.  |  |
| površine razpršene poselitve |  |  | P | P | P | Za umeščanje v prostor te namenske rabe je treba izvesti oceno izvedljivosti omilitvenih in izravnalnih ukrepov in opredeliti ter rezervirati površine za njihovo izvedbo. Poleg poplavne tudi ocena erozijske nevarnosti, ocena plazovitosti in plazljivosti.  | Glede na tip objektaStanovanjska, gospodarski: Q100; RCP4.5; 2100; +0,2 m Pomožni objekti Q10; +1,0 mZ odporno izvedbo |
| območja najboljših kmetijskih zemljišč |  |  | P | P | P | Območja najboljših kmetijskih zemljišč se ciljno varujejo pred Q20,  | Q20 + RCP 4.5 2050 |
| območja drugih kmetijskih zemljišč |  |  | P | P | P | Ni standarda varovanja pred poplavami, lahko pa je specifično glede na kategorijo »drugih kmetijskih zemljišč«, ki so pomembna. Pogoje opredeli ministrstvo pristojno za kmetijstvo.  |  |
| območja gozdnih zemljišč |  |  | P | P | P | Ni standarda varovanja pred poplavami, Upoštevajo se smernice, ki izhajajo iz gozdno-gospodarskih načrtov in naslavljajo obvladovanje erozijski procesov, plazovitosti in plazljivosti.  | Uskladitev z gozdno-gospodarskimi načrti |
| območja površinskih voda |  |  | P | P | P | Ni standarda varovanja pred poplavami. Upoštevajo se smernice, ki izhajajo iz načrtov upravljanja z vodami in naslavljajo obvladovanje erozijski procesov, plazovitosti in plazljivosti.  | Določi se ciljne pretočnosti profilov (ciljni pretok glede na izvedeno regulacijo vodotoka oziroma cilj vzdrževanja pretočnosti). Ko se dela akt (katerikoli) mora upravljalec površinskih voda podati informacijo o ciljnem (projektnem) stanju pretočnosti reguliranih (vzdrževanih) vodotokov. – povezava s programom vzdrževanja (del javne službe).  |
| območja vodne infrastrukture |  |  | P | P | P | Za vsak objekt vodne infrastrukture, se opredeli projektni pretok glede na pomen. Odpoved delovanja vodne infrastrukture med Q20 do Q10000. Opredeli se območja tehničnih poplav, ki jih lahko povzroči odpoved (ali napaka) delovanja vodne infrastrukture ali drugih objektov in naprav (npr. porušitev pregrade, vodni udar in podobno).  | Ko se dela akt (katerikoli) mora upravljalec vodne infrastukture podati informacijo o ciljnem (projektnem) stanju pretočnosti vodne infrastrutkure.  |
| območja mineralnih surovin |  |  | P | P | P | Skladno z dovoljenjem za izkoriščanje mineralnih surovin.  |  |
| območja za potrebe varstva pred naravnimi in drugimi nesrečami |  |  | P | P | P | Glede na načrte zaščite in reševanja.  |  |
| območja zunaj naselij za potrebe obrambe |  |  | P | P | P | Objekti in naprave za potrebe obrambe zunaj naselij se lahko umeščajo v vse razrede poplavne nevarnosti. Pogoje opredeli ministrstvo pristojno za obrambo. |  |
| ostala območja |  |  | P | P | P |  |  |

Legenda: P – namenska raba dovoljena s pogoji in omilitvami; Q100 - pretok, ki ima 1% verjetnost nastopa; Q20 - pretok, ki ima 5% verjetnost nastopa; Q10 – pretok, ki ima 10% verjetnost nastopa; Q10000 – pretok, ki ima 0.01% verjetnosti nastopa; RCP4.5 - Zmerno optimistični scenarij spremembe podnebja (politike omejijo in dosežejo stabilizacijo koncentracij toplogrednih plinov na 4,5 W m2 do 2100;

**2.2 Umeščanje v prostor – Izvedbeni akti (že dosežena skladnost z namensko rabo).**

**Izvedbeni akti morajo upoštevati prilogo 1**

**2.3 Umeščanje v prostor – Posebni izvedbeni akti, ki spreminjajo namensko rabo**

**Posebni izvedbeni akti morajo upoštevati kombinacijo priloge 1 in priloge 2.1**

**2.4 – Lokacijska preveritev**

**Lokacijska preveritev mora upoštevati kombinacijo priloge 1 in priloge 2.1**